Den Vest-Sjællandske Avis, 1818-05-16
Oversigt over Dagens udenlandske Nyheder. Den Tale, som Hertugen af Richelien holdt i Spidsen for de Franske Ministre i de Deputeredes Kammer den 28de April, bestod i Henseende til dens væsentlige Jndhold i følgende: Kongen havde ved den nuværende Sessions Aabning givet Kammeret Haab om Formindskelse af de Byrder, som tynge paa Fædrenelandet, og om dets Befrielse for fremmede Tropper. Ministrene ville nu meddele Resultatet af de Underhandlinger, som i den Anledning vare foretagne, og anholde om Kammerets Understøttelse for at kunne afslutte dem, som de meene at kunne bringes til Ende inden en nye Session bliver aabnet. – Da Tractaten af 30te Mai 1814 blev afsluttet imellem de allierede Maa ter, saa renoncerede de indbyrdes paa alle giensidige Pengefordringer. Derimod maatte Frankerige forpligte sig til at betale alle de Summer, som det uden for sit Territorium var skyldig til private Personer, eller til enkelte Establissementer ifølge særskildte Contracter. Man var i Gang med at opfylde disse Forpligtelser, da de sørgelige Begivenheder i 1815 indtraf, som tilintetgjorde alle Forhaabninger og Roe og Velfærd. – Da denne sørgelige Epoche var forbie, var Frankerige blevet underkastet en dobbelt Byrde, først den anførte efter Tractaten af 30te Mai 1814, og dertil Betalingen af de Pengesummer, som det efter Tractaten af 20de November 1815, maatte indvilge at betale til de allierede Magter. Hvad den første Gield angaaer, saa var dens Formaal ikke, som nogle have anstillet sig som de troe, at forskaffe Jndvaanerne i de ved Krigen ødelagte Lande nogen Godtgiørelse, men blot at sikkre betalingen af den Gield, som den Franske Regiering havde contraheret ved positive Akter. - Betalingen af denne Gield grunder sig paa den borgerlige Rets Grundsætninger, som ere afhængige af enhver politisk Convention; ved Tractaten af 30te Mai 1814 bleve 7 Millioner Renter anviiste til at betale den, ved Loven af 23de December 1815 bleve 2 Millioner tillagte; men da man kom ind i Sagen fandt man at denne Summa var utilstrækkelig, og at Fordringerne løb op til en Capital, som oversteeg Frankerigs Kræfter, Ministrene forestillede de fremmede Magter det uventede Resultat, som var udbragt. Kongen betiente sig af Tillidens og Friemodighedens Tale, og henvendte sig til Souverainer, som vare værdige til at høre den. - Forhandlingerne vare forbundne med de største Vanskeligheder; Fordringerne vare ofte overdrevne, fra alle Egne i Europa bleve Regieringerne opfordrede til, ikke at udvise nogen Eftergivenhed; Hindringerne for at bringe en Forening tilveie vilde maaskee have været uoverstigelige, dersom de fremmede Ministre ikke havde været besiælede af billige Følelser, og uden den berømte Mæglers Upartiskhed og Moderation, som Europas Tillid har fremkaldet til at føre Forsædet ved disse Underhandlinger. Endelig er Underhandlingen bleven afsluttet; ved nye Arrangements med alle Magter som have deeltaget i Conventionen af 20de November 1815, og som blot skulle forsynes med de behørige Ratificationer for at bekiendtgiøres, er Frankerigs Gield til hver Stats Undersaatter, og Midlerne til at regulere den, bleven bestemt. Den beløber sig til 12 Millioner 40,000 Franker Renter til Continental Magterne, 1 Million aparte til Spanien, og 3 Millioner til Storbrittanien. Massen af Reclamationerne beløb sig til 1600 Millioner Franker. Renterne skulle betales fra 22de Marts dette Aar af; 12 Deel af disse Renter udbetales. hver Maaned; hver Stat besørger den videre For deeling deraf til de den tilhørende Undersaatter. Naar Kammeret vil bestræbe sig for at sætte Kongen i Stand til at opfylde disse Forpligtelser, saa vil det derved bestyrke National-Crediten, og sætte Stemplet paa Nationernes Udsoning; og den Hæder, som vil indblande sig i Frankerigs Opoffrelser, vil gjøre dem mindre smertelige. Da Frankerig saa har opfyldt alle sine Forpligtelser, saa kan det haabe at de Ord, som Tractaten af 20de November 1815 indeholde: "at den militaire Occupation af Frankerig, kan inden 3 Aars Forløb blive bragt til Ende ville gaae i Opfyldelse. Monarkerne ville i Aar komme sammen for at afgjøre dette store Spørgsmaal; Retfærdigheden vil føre Forfædet i denne Forsamling, og de ville give efter for Kongens Ønsker. Den største Rolighed hersker nu ogsaa i Frankerige. Have Partier viist sig, saa ere de strax blevne afvæbnede, og have derved givet et aabenbar Beviis paa deres Afmagt. Men for at befrie Frankerig fuldkommen, maae der endnu sørges for at betale hvad der resterer af de 700 Millioner, som det er pligtig efter den 4de Artikel af Tractaten af 20de November 1815, at betale til de Allierede Magter. Kongen maae derfore anholde om en eventuel Credit af 24 Millioner Renter (eller, som kun vil blive at giøre Brug af i det Tilfælde, at det Franske Distrikt bliver rømmet). Hertugen sluttede sit Foredrag med at skildre Nødvendigheden, af at faae den nærværende Krigstilstand bragt til Ende, og de gode Forhaabninger, som Nationen kunde overlade sig til i Fremtiden; da Frankerig, skulde blive stort ved sin Statsforfatning, og ved at anvende al sin Kraft paa Fredens Konster. - Af hele Capitalen, hvorpaa 16 Millioner 40000 Franker Renter skal hvile, og som beløber sig til 320 Millioner og 800,000 Franker, anvises til England 60 Millioner, til Spanien 20, til Østerrig 25, til Hannover 10, til Preussen 52, til Baden 65000, til Bürtemberg 50000, til Parma 1 Million, til Rom 5, til Hessen, Weimar og Jsenburg 8, til Meklenborg 50000, til Nederlandene 33 Millioner, til Hamborg 20, til Bremen 1, til Frankfurt 700000, til Danmark 7 Millioner, til Schveits 5, til Sardinien 25, til Sachsen 4 1/2, til Baiern 10, og til Toscana 4 1/2 Million. – Forhandlingerne om dette vigtige Anliggende skulle nu tage deres Begyndelse i de Deputeredes Kammer; det indtræffer paa en passende Tid, da Forhandlingerne og Financerne ere nærved at sluttes, og Talerne for og imod Finance forslaget synes at have udtømt deres Grunde; Modpartiets Jndvendinger ere allerede besvarede af Ministeriets Talere, den Kongelige Commissair de la Bouillerie, og begge de Medlemmer af Kammerets Commission, som have aflagt Beretningen om Loven, de Herrer Roy og Beugnet; denne Commission har forresten selv foreslaget mange Forandringer i Financeministerens Forslag, om hvilke man veed at Kongen vil give dem sit Samtykke. Frankerigs Udgifter blive for 1818 fastsatte til 974,290,000 Franker, hvor af 203 Millioner bringes tilveie ved de directe Skatter, og Resten ved de indirecte og ved Laan; Nødvendigheden udkræver dem; men en frygtelig Gield kommer til at hvile paa Efterslægten. Ved disse Debatter og Financerne har Kammerets Præsident Hr. Deserre angrebet sig saa meget, at han ligger syg; man roser meget den Klogskab og Apartiskhed, hvormed han har forestaaet sin vigtige Post. – Alle de Efterretninger, som man modtager fra det indre Frankerig, bekræfte at Folket bliver stedse meere beroeliget, og Regieringen og Constitutionen hengivent; men Ønsker om at Occupation-Armen maae snart forlade Riget bliver desto meere paatrængende.